stanford-oval/wikipedia huggingface dataset:
Hulluna Saraan

| Hulluna Saraan> Love and Other Troubles |
| --- | --- |

Ohjaaja:  Samuli Valkama
Käsikirjoittaja:  Katri Manninen ja Samuli Valkama
Tuottaja:  Jesse Fryckman Andrew Corkin (osatuottaja)
Säveltäjä:  Panu Riikonen
Kuvaaja:  Anssi Leino
Leikkaaja:  Antti Reikko
Lavastaja:  Kaisa Mäkinen
Pääosat:  Jussi Nikkilä Ville Virtanen Emilie de Ravin
Valmistustiedot
Valmistusmaa:  Suomi
Tuotantoyhtiö:  Bronson Club
Levittäjä:  Nordisk Film
Ensi-ilta:  27. tammikuuta 2012
Kesto:  87 minuuttia
Alkuperäiskieli:  suomi, englanti
Budjetti:  1 500 000 € (SES 680 000 €)
Aiheesta muualla
IMDb 
Elonet
AllMovie
Infobox OKNimi-testi OK: 
Hulluna Saraan on Samuli Valkaman ohjaama elokuva. Sen ovat käsikirjoittaneet Valkama ja Katri Manninen. Elokuvan pääosissa ovat suomalaiset näyttelijät Jussi Nikkilä ja Ville Virtanen, sekä Lost-sarjasta tunnetuksi tullut australialainen näyttelijä Emilie de Ravin.
Hulluna Saraan on romanttinen komedia entisestä tenavatähdestä ja hänen rokkari-isästään, jotka rakastuvat Saraan, yhdysvaltalaiseen rivitanssinopettajaan.
Elokuvan alkuperäinen nimi on Love and Other Troubles, jolla sitä levitetään kansainvälisesti.
Näyttelijät

| 0 | 1 | 2 |
| --- | --- | --- |
|  Jussi Nikkilä  | … |  Ville Hietalahti   |
|  Ville Virtanen  | … |  Taisto Hietalahti   |
|  Emilie de Ravin  | … |  Sara   |
|  Tiina Lymi  | … |  Leena   |
|  Janne Reinikainen  | … |  Juontaja   |
|  Jani Volanen  | … |  Eikka   |
|  Jussi Lampi  | … |  Skidi   |
|  Jessica Grabowski  | … |  Minna   |
|  Tommi Korpela  | … |  Ronald Reagan   |
Aiheesta muualla

Emilie de Ravin to star in Finnish feature Love and Other Troubles (ScreenDaily)
Lost-tähti kuvaa parhaillaan suomalaiskomediaa Turussa (MTV3)
Ivan Passer

| Ivan Passer |
| --- | --- |
 Ivan Passer Karlovy Varyn elokuvajuhlilla vuonna 2008
Henkilötiedot
Syntynyt: 10. heinäkuuta 1933 Praha, Tšekkoslovakia
Kuollut: 9. tammikuuta 2020 (86 vuotta) Reno, Nevada, Yhdysvallat
Ammatti:  elokuvaohjaaja, elokuvakäsikirjoittaja
Aiheesta muualla
IMDb 
Elonet
Ivan Passer (10. heinäkuuta 1933 Praha – 9. tammikuuta 2020 Reno) oli tšekkiläinen elokuvaohjaaja ja elokuvakäsikirjoittaja, joka tunnetaan yhtenä 1960-luvun tšekkoslovakialaisen elokuvan uuden aallon keskeisistä tekijöistä. Prahan kevään jälkeen Passer emigroitui Yhdysvaltoihin ja jatkoi uraansa ohjaamalla useita elokuvia.
Elämä ja ura > Aika Tšekkoslovakiassa

Ivan Passer kasvoi Tšekkoslovakiassa natsivallan aikana. Hänen isänsä lähetettiin työleirille ja äitinsä osallistui vastarinnan toimintaan. Passerin kasvatti hänen isoisänsä. Teini-iässä kommunistisesta Tšekkoslovakiasta oli tullut osa itäblokkia ja Passer erotettiin koulusta ”kansan vihollisena”. Passer opiskeli elokuvakäsikirjoittamista Prahan elokuvakoulussa FAMUssa, josta monet  tšekkoslovakialaisen elokuvan uuden aallon keskeisistä tekijöistä tulivat. Hän olikin aluksi käsikirjoittaja ja apulaisohjaaja Milos Formanin elokuvissa. Passer ja Forman olivat opiskelleet jo ennen elokuvakoulua samassa sisäoppilaitoksessa, joka oli tarkoitettu sodassa vanhempansa menettäneille lapsille.
Passerin, Formanin, Jaroslav Papousekin ja muiden samanhenkisten elokuvantekijöiden ryhmä teki työtä tiiviisti yhdessä ja kehtti tyylin, jossa oli paljon yhtäläisyyksiä. Elokuvat olivat komedioita ja ne kuvattiin ulkona luonnollisessa valossa. Elokuvissa käytettiin amatöörinäyttelijöitä. Vaikka kohtaukset näyttävät usein spontaaneilta ja improvisoiduilta, ne olivat tarkasti käsikirjoitettuja. Tšekkoslovakian todellisuudessa elokuvista, jotka kuvasivat ympäröivää yhteiskuntaa ja ihmisiä realistisesti tuli väistämättä myös poliittisia.
Passer ohjasi ensimmäisen oman lyhytelokuvansa Fádní odpoledne (suom. Tylsä iltapäivä) vuonna 1964. Elokuvan piti olla osa uuden aallon manifestiksikin kutsuttua Perličky na dně (suom. ”Syvyyden helmet”) -episodielokuvaa, joka julkaistiin vuonna 1966. Passerin osuus kuitenkin leikattiin lopullisesta elokuvasta ja julkaistiin erikseen. Passerin ensimmäinen ja ainoa ohjaus Tšekkoslovakiassa oli hänen itsensä mukaan sattuma. Vuonna 1965 julkaistun Kasvoista kasvoihin (tšek. Intimní osvětlení) -elokuvan ohjaamista ehdotti Passerille käsikirjoittaja Vaclav Sasek, joka oli rahapulassa. Passer suostui ilmeisesti ystävänpalveluksena projektin ohjaajaksi, vaikka ei uskonut, että elokuva tulisi tehtyä. Nykyisin lähes juonetonta ja tunnelmiin keskittyvää esikoisohjausta pidetään yhtenä Tšekkoslovakialaisen elokuvan uuden aallon keskeisistä elokuvista. Kriitikko Ian Johnston kirjoitti vuonna 2006, miten ”ehkä missään muussa elokuvassa ei kirkastu ... uuden aallon henki samalla tavalla kuin Ivan Passerin kevyessä ja raikkaassa mestariteoksessa Kasvoista kasvoihin.
Elämä ja ura > Aika Yhdysvalloissa

Vuonna 1968 Neuvostoliiton joukot lopettivat Prahan keväänä tunnetun vapauden ajan. Passer lähti maasta Formanin kanssa alkuvuonna 1969. Ohjaajat teeskentelivät olevansa matkalla lomalle Itävaltaan. Rajavartija tunsi Formanin ja päästi heidät rajan yli ilman viisumeita. Molemmat siirtyivät Yhdysvaltoihin. Kaksi vuotta myöhemmin Passer ohjasi toisen elokuvansa, vuonna 1971 julkaistun Syntynyt voittamaan (engl. Born to Win), joka kertoi narkomaanin tarinan. Se, että Passer teki aiheesta herkän ja realistisen komedian ei miellyttänyt kaikkia kriitikoita. Toinen Yhdysvalloissa ohjattu elokuva oli vuonna 1974 julkaistu esikaupunkikomedia Laki ja epäjärjestys (engl. Law and disorder), jossa lähiön asukkaat organisoivat vartijaryhmän suojautuakseen väkivallalta.
Vuonna 1981 julkaistiin film noir -trilleri Cutterin kosto (engl. Cutter's Way), jota pidetään yleisesti Passerin Yhdysvaltojen ajan onnistuneimpana elokuvana. 1990-luvulla Passer työskenteli televisiossa ja ohjasi muun muassa vuonna 1992 julkaistun, neljällä Emmy-palkinnolla ja Golden Globe-palkinnoilla palkitun televisioelokuvan Stalin I ja II  (engl. Stalin). Passer kertoi Film Comment -lehden haastattelussa, miksi hän teki niin vähän töitä Yhdysvalloissa: ”Kieltäydyn tekemästä väkivaltaisia elokuvia. Ne ovat minusta vaarallisia. Näin oikeaa väkivaltaa toisessa maailmansodassa.” Hän on myös kertonut olleensa tuskastunut siihen, miten tuottaja puuttuivat Yhdysvalloissa elokuvien tekemiseen.
Perintö ja arvostus

Passer muistetaan yhtenä tšekkoslovakialaisen elokuvan uuden aallon keskeisistä hahmoista. Hänen ohjauksensa Kasvoista kasvoihin on uuden aallon rakastetuimpia teoksia. Esimerkiksi brittiläinen elokuvaohjaaja Ken Loach on kertonut saaneensa vaikutteita Passerin työstä. Toisin kuin monet muut uuden aallon ohjaajista Passer onnistui jatkamaan uraansa myös Yhdysvalloissa ja toi myös Yhdysvalloissa ohjaamiinsa elokuviin joitakin Tšekkoslovakiassa kehitettyjä ideoita. Passerin Yhdysvalloissa ohjaamat elokuvat ovat kuitenkin laadultaan epätasaisia, eikä hänestä tullut yhtä menestynyttä ja suosittua kuin läheisestä ystävästään Milos Formanista.
Valikoitu filmografia ohjaajana

Fádní odpoledne (suom. Tylsä iltapäivä), 1964, lyhytelokuva
Kasvoista kasvoihin (tšek. Intimní osvětlení), 1965
Syntynyt voittamaan (engl. Born to Win), 1971
Laki ja epäjärjestys (engl. Law and disorder), 1974
Cutterin kosto (engl. Cutter's Way), 1981
Lemmenkoe (engl. Creator), 1985
Tunteidensa riivaamat (engl. Haunted Summer), 1988
Stalin I ja II  (engl. Stalin), 1992
Aiheesta muualla

Ivan Passerin kertoo elokuvan Kasvoista kasvoihin tekemisestä. (Youtube, 18:23) (englanniksi)
Liiketapalautakunta

Liiketapalautakunta on Keskuskauppakamarin toimielin, joka antaa pyynnöstä lausuntoja yritysten välistä hyvää liiketapaa koskevista asioista. Lausunnon pyytäjä voi olla asiassa osapuolena oleva yritys tai viranomainen, esimerkiksi poliisi.
Liiketapalautakunta ei ole oikeusviranomainen eivätkä sen päätökset ole sitovia. Päätökset ovat pääasiassa salaisia. Liiketapalautakunnalta voi pyytää myös ennakkolausunnon mikäli suunnitellun markkinointitoimen hyvän liiketavan mukaisuus arveluttaa.
Liiketapalautakunnan kokoonpano kaudella 2014-2016 oli seuraava:
professori Kari Hoppu, Aalto-yliopiston kauppakorkeakoulu (puheenjohtaja)
professori Rainer Oesch, Helsingin yliopisto (varapuheenjohtaja)
senior legal counsel Pia Kumpulainen, Sanoma Magazines Finland Oyj
kaupallinen neuvos Tomi Lounema, Työ- ja elinkeinoministeriö
director, legal Pia Tanskanen, Rautaruukki Oyj
apulaisjohtaja Teija Kerminen, Tapiola -ryhmä
asiantuntija Piia Vuoti, Elinkeinoelämän keskusliitto
lakiasiainjohtaja Kaisa Rotkirch, Amer Sports
johtava lakimies Tuula Sario, Kuluttajaliitto - Konsumentförbundet ry
lakiasiainjohtaja Karita Lassila, OSI Systems Group
johtaja Taina Kallio, OP
toimitusjohtaja Salla Halme, Recommended Finland Oy
Leave Home

| Leave Home Ramones |
| --- | --- | --- |

Studioalbumin tiedot
 Äänitetty : syyskuu, 1976
 Julkaistu: 10. tammikuuta 1977
 Tuottaja(t): Tony Bongiovi, Tommy Ramone
 Tyylilaji: Punk rock
 Kesto: 30.49
 Levy-yhtiö: Sire Records
Ramonesin muut julkaisut
| Ramones 1976 | Leave Home 1977 | Rocket to Russia 1977 |
Leave Home on kuuluisan yhdysvaltalaisen punk-yhtyeen Ramonesin toinen albumi. Se julkaistiin vuonna 1977. Albumilta ei noussut yhtään varsinaista hittiä, mutta albumia pidetään kuitenkin hyvin merkittävänä. Myöhemmin kappaleet "Gimme Gimme Shock Treatment" ja "Pinhead" ovat nousseet yhtyeen tunnetuimmiksi.
Vuonna 2001 Rhino Records julkaisi albumin uudelleen remasteroituna.
Kappaleet

Kaikki kappaleet ovat koko yhtyeen tekemiä, jollei toisin mainita.
Glad to See You Go – 2.13 (säv. Joey Ramone, san. Dee Dee Ramone)
Gimme Gimme Shock Treatment – 1.43
I Remember You – 2.20
Oh Oh I Love Her So – 2.08
Carbona Not Glue – 1.53
Suzy Is a Headbanger – 2.12
Pinhead – 2.44 (Dee Dee Ramone)
Now I Wanna Be a Good Boy – 2.15
Swallow My Pride – 2.08 (Joey Ramone)
What’s Your Game – 2.38
California Sun – 2.04 (Henry Glover, Morris Levy)
Commando – 1.55
You’re Gonna Kill That Girl – 2.42
You Should Never Have Opened That Door – 1.54
Kappaleet > Vuonna 2001 julkaistun remasteroidun albumin bonusraidat

Kaikki kappaleet paitsi "Babysitter" ovat yhtyeen live-esiintymiseltä Los Angelesissa, 12. elokuuta, 1976.
Babysitter (singlen b-puoli) – 2.49
Loudmouth – 2.08 (Dee Dee Ramone, Johnny Ramone)
Beat on the Brat – 2.36 (Joey Ramone)
Blitzkrieg Bop – 2.13 (Tommy Ramone, Dee Dee Ramone)
I Remember You – 2.17
Glad to See You Go – 2.03 (säv. Joey Ramone, san. Dee Dee Ramone)
Chain Saw – 1.51 (Joey Ramone)
53rd & 3rd – 2.27 (Dee Dee Ramone)
I Wanna Be Your Boyfriend – 2.22 (Tommy Ramone)
Havana Affair – 1.53 (Dee Dee Ramone, Johnny Ramone)
Listen to My Heart – 1.47
California Sun – 1.58 (Henry Glover, Morris Levy)
Judy Is a Punk – 1.23 (Joey Ramone)
I Don’t Wanna Walk Around With You – 1.31 (Dee Dee Ramone)
Today Your Love, Tomorrow the World – 2.52
Now I Wanna Sniff Some Glue – 1.28 (Dee Dee Ramone)
Let’s Dance – 2.06 (Jimmy Lee)
Carbona Not Glue

Kappale ”Carbona Not Glue” on jatkoa ensialbumin kappaleelle "Now I Wanna Sniff Some Glue" (suom. "Nyt haluan haistella vähän liimaa"). Yhtye tunsi olevansa huonona esimerkkinä faneilleen ja sarkastisesti ehdotti, että puhdistusliuottimen haistelu olisi nautittavampaa. Carbona Not Glue julkaistiin albumin ensimmäisellä painoksella, mutta se jouduttiin poistamaan seuraavista painoksista ja korvattiin kappaleella Sheena Is A Punk Rocker. Poistamisen syynä oli, että Carbona on tuotemerkki ja valmistaja vaati kappaletta poistettavaksi. Kappale otettiin jälleen mukaan vuoden 2001 painokseen.
Singlet > UK

I Remember You / California Sun (live)/ I Don't Wanna Walk Around With You (live) (1977)
Swallow My Pride / Pinhead / Let's Dance (live) (1977)
Singlet > USA

Swallow My Pride / Pinhead (1977)
Muusikot

Joey Ramone - laulu
Johnny Ramone - kitara
Dee Dee Ramone - basso
Tommy Ramone - rummut, tuottaja
Ramones
| --- | --- |
Studioalbumit:   Ramones  Leave Home  Rocket to Russia  Road to Ruin  End of the Century  Pleasant Dreams  Subterranean Jungle  Too Tough to Die  Animal Boy  Halfway to Sanity  Brain Drain  Mondo Bizarro  Acid Eaters  ¡Adios Amigos! 
Kokoelmat:   Ramones Mania  All the Stuff (And More!) Volume 1  All the Stuff (And More!) Volume 2  Hey Ho! Let's Go: The Anthology  Ramones Mania Vol. 2  Masters of Rock: Ramones  Best of the Chrysalis Years  Loud, Fast Ramones: Their Toughest Hits  The Chrysalis Years  The Best of the Ramones  Weird Tales of the Ramones  Greatest Hits 
Livealbumit:   It's Alive  Loco Live  Greatest Hits Live  We're Outta Here!  You Don't Come Close  Leave Home  NYC 1978 
Muuta:   Diskografia  Luettelo Ramonesin kappaleista  Luettelo Ramonesin konserteista
NHL 12

| NHL 12 |
| --- | --- |
 Kansikuvassa Steven Stamkos.
Kehittäjä:  EA Canada
Julkaisija:  EA Sports
Pelisarja:  NHL
Julkaistu:   8. syyskuuta 2011    9. syyskuuta 2011    13. syyskuuta 2011
Lajityyppi:  urheilupeli
Pelimuoto:  yksinpeli, moninpeli
Ikäluokitus:  ESRB: E10+   PEGI: +16   VET: K-11
Alusta:  PlayStation 3   Xbox 360
Jakelumuoto:  Blu-ray, DVD
Oheislaite:  pad-ohjain
Lisää peliartikkeleitaVideopelien teemasivulla
Infobox OK   : 
Peli sisältää myös Hartwall Arenan.
NHL 12 on EA Canadan kehittämä jääkiekkopeli, joka julkaistiin Euroopassa 9. syyskuuta 2011. Peliin tuli yli 70 uudistusta. Pelin kansikuvana on Tampa Bay Lightningin hyökkääjä Steven Stamkos. Pelistä julkaistiin Suomessa MM-kultaversio Suomen vuonna 2011 voittaman MM-kullan johdosta. Kultaversiota on rajoitettu määrä, ja ne ovat numeroituja painoksia. Pelissä ei ole KHL-liigaa. Englannin kielisinä selostajina pelissä toimii Gary Thorne ja Bill Clement.
Uudistuksia

Maalivahtia voi työntää, sekä heidät voi ajaa nurin (maalivahti voi menettää tilanteessa kypäränsä)
Maalivahdit voivat tapella
Winter Classic, ulkoilmaottelu
Be A Pro -uran voi aloittaa 15-vuotiaana
Action Tracker, simuloi pelin jokaisen hetken. Sillä voi esimerkiksi tutkia pelin laukaisukarttaa
Vaihtojen simuloiminen Be A Pro -pelimuodossa
Uusi Full Contact -fysiikkamoottori. Esim. pelaajien koko vaikuttaa enemmän, kypärät voivat lentää päästä, pleksi hajota jne.
Kaikki jäällä oleva on interaktiivista
Signature Traits, joka tarkoittaa, että jokainen pelaaja on oikeanlainen (esim. Steven Stamkos ja  Aleksandr Ovetškin laukaisevat "onetimerit" polveltaan.)
NHL 12 -lauseeseen "Be The Next Great Legend" perustuvia uudistuksia on Be A Prohon liittyen, ja mukana on myös legendajoukkueet.
Mahdollisuus tehdä Be A Pro -naispelaaja.
Winter Classic -ottelua voi pelata myös muilla NHL-joukkueilla.
Tänä vuonna mukana on Be a Legend -pelitila. Kyseisessä pelitilassa päästään pelaamaan kiekkolegendojen pelihousuissa. Mukana on niin Börje Salmingia, Mario Lemieuxia, Wayne Gretzkyä, Jeremy Roenickia, Steve Yzermania kuin pakkilegenda Chris Cheliosiakin. Myös maalivahti Patrick Roylla pääsee pelaamaan.
Kolme NLA -liigan areenaa (Vaillant Arena, Hallenstadion, PostFinance-Arena)
Liigat

NHL
AHL
Canadian Hockey League
OHL
QMJHL
WHL
SM-Liiga
Elitserien
O2 Extraliga
DEL
National League A
21 maajoukkuetta
Soundtrack

| Kappale | Esittäjä |
| --- | --- |
Occult Enemies: Against Me!
I'm Alive: Anthrax
Standing on the Edge of the Noise: Beady Eye
Mony Mony: Billy Idol
That Fire: Black Tide
Farewell (Firefight): Blackguard
The Sound of Winter: Bush
I Wish I Could Steal a Sunset: Death Letters
Hang 'Em High: Dropkick Murphys
Don't Bring Me Down: Electric Light Orchestra
You've Got Another Thing Comin': Judas Priest
April Fool: Manchester Orchestra
Busy Bein' Born: Middle Class Rut
Whatever You Got, I’m Against It: Murderdolls
Aiheesta muualla

Peli EA:n sivuilla (suomeksi)
Pelin ohjekirja PlaStation 3:lle (Arkistoitu – Internet Archive) (suomeksi)
Lidingön piiri

| Lidingön piiri |
| --- | --- |
 Lidingön kirkko
 fiLidingön piiri 
 59°22′01″N, 18°09′25″E 
Valtio:   Ruotsi
Maakunta:  Uplanti
Lääni:  Tukholman lääni
Kunta:  Lidingön kunta
Piirikoodi:  215031
Väestö
Väkiluku (2022):  48 113 
Lidingön piiri (ruots. Lidingö distrikt) sijaitsee Lidingön kunnassa Ruotsissa. Piiri kattaa koko kunnan ja sen väkiluku on 48 113  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Logroñés CF

Logroñés Club de Fútbol oli jalkapalloseura Logroñon kaupungista Espanjasta. Se pelasi kotiottelunsa 15 963-paikkaisella Las Gaunasilla, joka on rakennettu vuonna 2002. Kaupungin toiset joukkueet ovat CD Logroñés ja UD Logroñés.
Historia

Logroñés Club de Fútbol on perustettu vuonna 2000, jolloin joukkue tunnettiin nimellä Club Deportivo Recreación de La Rioja, lyhyemmin CD Recreación.
Kaudella 2003–2004 joukkue pelasi ensimmäistä kertaa Segunda B:ssä. Vuonna 2005 joukkueen nimi vaihtui Logroñés Club de Fútboliksi. Kauden 2007–2008 päätteeksi joukkue ei pystynyt säilyttämään sarjapaikkaansa Segunda B:ssä ja putosi täten Tercera Divisióniin.
Joukkue lakkautettiin vuonna 2008.
Aiheesta muualla

Logroñes CF:n virallinen kotisivu[vanhentunut linkki]
Logos-ensyklopedia

Logos on internetissä julkaistava suomenkielinen filosofian tietosanakirja. Se on ei-kaupallinen ja käyttäjilleen maksuton. Logoksen artikkelit käsittelevät filosofista sanastoa, yksittäisiä filosofeja ja filosofisia teoksia sekä filosofian tutkimia käsitteitä. Artikkelit ovat alan asiantuntijoiden kirjoittamia, ja ne täyttävät tieteellisen julkaisun kriteerit. Tekijät kirjoittavat artikkeleita pääosin vapaaehtoistyönä. Logosta julkaisee Eurooppalaisen filosofian seura.
Logoksen artikkeleissa on pyritty kiinnittämään erityisesti huomiota suomalaisen filosofian historiaan sekä suomalaisen tutkimuksen osuuteen filosofian eri osa-alueilla ja filosofisten suuntausten vastaanottoon Suomessa.
Logos-ensyklopediassa on julkaistu yli sata artikkelia (maaliskuu 2015), ja uusia artikkeleita ilmestyy tasaisin väliajoin. Keväällä 2015 alkaneessa uudistuksessa artikkeleita laajennetaan kohti yleiskieltä. Ensyklopedian rakenne on hierarkkinen, mikä mahdollistaa yleistajuisten pääartikkeleiden ohessa julkaistavan myös filosofian erityiskysymyksiin syventyviä artikkeleita, jotka palvelevat hyvin ennakkotiedoin varustettuja lukijoita.
Kreikan kielen sana logos voi merkitä sanaa, periaatetta tai järjestystä. Logos-ensyklopedian nimessä nämä merkitykset yhdistyvät ensyklopedian koostuessa sanoista ja sanoja selittävistä sanoista sekä järjestyksestä. Logos voi tarkoittaa myös järkeä, mikä näkyykin niissä periaatteissa, joiden mukaan Logos on järjestynyt.
Logosta ovat tukeneet Alfred Kordelinin säätiö (2008) ja Koneen säätiö (2013).
Päätoimittajat

Sami Syrjämäki 2005–2010
Toni Kannisto 2011–2013
Kalle Puolakka 2013–2018
Sanna Tirkkonen 2019 alkaen
Aiheesta muualla

Logos-ensyklopedia
Lorraine Baines McFly

Lorraine elokuvassa Paluu tulevaisuuteen.
Lorraine Baines McFly on kuvitteellinen hahmo, joka esiintyy sivurooleissa Paluu tulevaisuuteen -elokuvatrilogiassa. Hahmoa esittää Lea Thompson.
Lorrainen syntyi vuonna 1938 Hill Valleyssa, Kaliforniassa. Hän oli vanhin Sam Bainesin ja Stella Bainesin lapsista. Heillä on 5 muuta lasta, Milton (s. 1942), Sally (s. 1947), Toby (s. 1949) sekä Joey (s. 1954).
Lorraine meni naimisiin George McFlyn kanssa ja he saivat kolme lasta, David, Linda ja Marty McFly. Hän on esiintynyt trilogian kaikissa elokuvissa.
Loro Boriçi Stadion

Loro-Boriçi-stadion
Loro-Boriçi on monikäyttöinen stadion Shkodërissa, Albaniassa. Nykyisin stadionilla pidetään pääasiassa jalkapallo-otteluita ja se on shkodëriläisen jalkapalloseura KS Vllaznia Shkodërin kotikenttä. Stadionille mahtuu 16 000 katsojaa ja se on rakennettu uudelleen vuonna 2001. Stadion on nimetty Loro Boriçin, entisen albanialaisen jalkapalloilijan kunniaksi. Boriçi oli kaikkein kuuluisimmillaan 1940- ja 1950-luvuilla.
Call of Duty: World at War

| Call of Duty: World at War |
| --- | --- |

Kehittäjä:  Treyarch n-Space (Nintendo DS) Rebellion Developments (PlayStation 2)
Julkaisija:  Activision
Jakelija:  Steam, Humble Store, Nintendo eShop, Microsoft Store ja PlayStation Store
Ohjaaja:  Margaret Tang
Tuottaja:  Marwan A. Abderrazzaq Daniel Bunting
Suunnittelija:  Margaret Tang
Käsikirjoittaja:  Patrick Doody Craig Houston Chris Valenziano
Säveltäjä:  Sean Murray
Pelisarja:  Call of Duty
Pelimoottori:  IW 3.0
Julkaistu:  NA 11. marraskuuta 2008AUS 12. marraskuuta 2008EU 14. marraskuuta 2008
Lajityyppi:  ensimmäisen persoonan ammuntapeli
Pelimuoto:  yksinpeli, moninpeli
Ikäluokitus:  ESRB: M  Virheellinen ESRB-arvo BBFC: 15 PEGI: 18
Alusta:  Microsoft Windows, PlayStation 3, Xbox 360, Wii, Nintendo DS, Windows Mobile
Jakelumuoto:  Blu-ray, DVD, Wii optinen levy, Nintendo DS pelimoduuli
Lisää peliartikkeleitaVideopelien teemasivulla
Infobox OK      : 
Call of Duty: World at War on Treyarchin kehittämä ja Activisionin marraskuussa 2008 julkaisema ensimmäisen persoonan ammuntapeli. World at Warin tarina sijoittuu  toisen maailmansodan Tyynenmeren ja itärintaman taisteluihin. Pelisarjasta poiketen pelissä voi pelata kampanjaa yhteistyötilassa, joka tukee korkeintaan neljää pelaajaa samaan aikaan.
Pelaaminen

Peli sisältää laajan yksinpelitilan, jossa jaetulla kuvaruudulla on mahdollista pelata kahden henkilön voimin ja verkon kautta neljän. Pelissä pelataan Tyynenmeren sodassa Yhdysvaltain merijalkaväen sotilaana japanilaisia vastaan ja itärintamalla neuvostoliittolaisilla saksalaisia vastaan.
Pelaaminen > Moninpeli

Moninpeliin on lisätty uudistuksia, kuten panssarivaunu ja kaasukranaatteja. Saadessaan seitsemän tappoa peräkkäin pelaaja voi kutsua koiria vihollisten kimppuun ja asettaa tykistön tuli-iskun, kun tappoja on kertynyt viisi peräkkäin. Kolmella peräkkäisellä tapolla voi kutsua tiedustelulentokoneen, joka paljastaa vihollisten sijainnin.
Pelaaminen > Zombies

Kampanjan ja moninpelin lisäksi pelissä on pelimuoto Nazi Zombies, jossa 1–4 pelaajaa taistelee loputtomia zombilaumoja vastaan, kunnes kaikki pelaajat ovat kuolleet. Kierroksien edetessä zombit vahvistuvat ja niiden määrä kasvaa. Pelimuodon alkuperäinen taso on nimeltään Nacht der Untoten, mutta Windowsille ilmaisilla päivityksillä ja konsoleille maksullisilla karttapaketeilla avattavat tasot ovat Verrückt, Shi No Numa ja Der Riese. Pelimuodon yhtenä erikoisuutena on Raygun eli lasersädepyssy, joka on kaikista tehokkain ase. Tasossa Der Riese on mahdollisuus kehittää aseisiin muun muassa tulivoimaa ja lipaskokoa Pack-a-Punch-koneen avulla.
Pelimuodon tasoissa käsitellään epäkuolleita natseja, paitsi Shi No Numassa, jossa zombeina ovat japanilaiset sotilaat. Pelimuodon tasoissa Shi No Numa ja Der Riese on myös epäkuolleita koiria/susia (Hellhounds).
Juoni

Päähahmona on sotamies Miller, joka herää vangittuna japanilaisten valtaamalla Makinilla. Hän näkee, kuinka japanilainen upseeri kiduttaa ja kuulustelee sotamies Pyleä. Lopulta alikersantti Roebuck pelastaa Millerin kuolemalta ja johtaa joukon veneille, joilla he pakenevat atollilta.
Kaksi vuotta myöhemmin Miller, Roebuck ja kersantti Sullivan ovat mukana Peleliun taistelussa. Tykistön avulla yhdysvaltalaiset etenevät kohti japanilaisten asemia. Japanilainen tappaa Sullivanin katanalla, minkä vuoksi Roebuck ylennetään kersantiksi. Yhdysvaltalaiset kohtaavat väijytyksen suolla ja etenevät tukikohtaan, jossa Miller tappaa japanilaiset bunkkereista ja juoksuhaudoista liekinheittimen avulla. Lopulta yhdysvaltalaiset valtaavat saaren lentokentän ja etenevät syvemmälle sisämaahan.
Itärintaman peliosuus alkaa venäläisen sotamiehen Dimitri Petrenkon nähdessä, kuinka hänen toverinsa teloitetaan Stalingradin taistelun aikana. Petrenko seuraa kersantti Viktor Reznovin ohjeita ja murhaa kenraali Heinrich Amselin tarkkuuskiväärillä. Kolme vuotta myöhemmin Petrenko ja Reznov tapaavat toisensa Seelowin kukkuloiden taistelussa.
Okinawan taistelun aikaan upseeri Locke tuhoaa japanilaisia aluksia ja pelastaa veden varaan joutuneita yhdysvaltalaisia PBY Catalina -lentokoneella. Miller tuhoaa japanilaisten tukikohtia Okinawalla ja osallistuu Shurin linnan taisteluun.
Berliinin taistelussa Petrenko ja Reznov etenevät kaupungin laitamilta keskustaan ja valtaavat metrotunnelin. Lopullinen taistelu puna-armeijan ja Wehrmachtin välillä käydään valtiopäivätalossa, jonka katolle Petrenko asettaa Neuvostoliiton lipun.